Պզտիկյանը պատմեց, որ այդ հայագետները չափազանց մտահոգվել են այն ժամանակ, երբ Նապոլեոնն սկսել է վերացնել բոլոր վանքերը: Նրանք խնդրել են չդիպչել Մխիթարյան միաբանությանը` շեշտելով, որ այնտեղ գիտնականներ են, մշակույթի մարդիկ: Հետաքրքրվելով միաբանության գործունեությամբ` Նապոլեոնը չի վերացրել այն ու պահել է որպես ակադեմիա: Այդպես հայագետները փրկել են Մխիթարյան միաբանությունը: